**ОБЯВЛЕНИЕ**

**Министерството на външните работи, на основание чл. 10а, ал. 2 от Закона за държавния служител и чл. 14, ал. 2 от Наредбата за провеждане на конкурсите и подбора при мобилност на**  **държавни служители /приета с ПМС № 304 от 03.12.2019 г., обн. ДВ, бр.97 от 10.12.2019 г., изм. и доп. ДВ, бр. 9 от 31.01.2020 г.**, **изм. и доп. ДВ бр.29 от 09.04.2021 г., в сила от 09.04.2021 г./, обявява конкурс за назначаване на държавен служител на свободна длъжност:**

**„Главен експерт”** – една щатна бройка**,**  дирекция „Пресцентър”.

**Описание на длъжността:**

Подпомага експертно изпълнението на текущите функционални задачи на звеното във връзка с:

- Изготвяне на информационни бюлетини и други информационни продукти, които се разпространяват до ръководството на МВнР и задграничните представителства.

- Администриране на съдържание на официалната страница на МВнР и задграничните представителства.

- Поддържане на социалните мрежи – профили на министъра на външните работи и на министерството.

- Публично представяне дейността на министъра на външните работи на Република България и институцията чрез изготвяне и публикуване на съобщения до средствата за масово осведомяване (СМО), от срещи, визити, участия в международни конференции и форуми и други събития от обществено значим характер на ръководството на МВнР. Поддържане на активен диалог с представителите на медиите, отразяване и популяризиране на дейността на министъра на външните работи и институцията, както и оповестяване на официални позиции и информация по външнополитически теми и събития.

Съгласно Наредбата за заплатите на служителите в държавната администрация и Вътрешните правила за работна заплата, размерът на основното месечно възнаграждение  за длъжността „Главен експерт“  зависи от степента на основната месечна заплата,  съобразно признатия  професионален опит  на кандидата, като неговия  минимален размер е  както следва: за I степен – 1556 лв., за II степен -1599 лв., за III степен – 1642 лв.

**Минимални изисквания съгласно Класификатора на длъжностите в администрацията(КДА) и специфични изисквания, предвидени в нормативни актове за заемане на длъжността. Кандидатите следва:**

* Да са български граждани и да нямат друго гражданство освен на държава - членка на Европейския съюз, съгласно чл. 27, ал. 2, т.1 във връзка с ал. 1, т. 1 от Закона за дипломатическата служба;
* Да притежават завършено висше образование с образователно-квалификационна степен „магистър“ съгласно чл. 27, ал. 2, т.1 във връзка с ал. 1, т. 2 от Закона за дипломатическата служба в професионална област: социална, хуманитарна;
* Да владеят най-малко един чужд език съгласно чл. 27, ал. 2, т. 2 от Закона за дипломатическата служба;
* Да притежават компютърна грамотност, съгласно чл. 27, ал. 2, т.1 във вр. с ал. 1, т. 4 от Закона за дипломатическата служба – работа с Microsoft Office, мобилни комуникационни средства и стандартна офис техника;
* Да не страдат от хронично психическо заболяване съгласно чл. 27, ал. 2, т.1 във вр. с ал. 1, т. 5 от Закона за дипломатическата служба;
* Да притежават минимален професионален опит – 4 години, или минимален ранг за държавен служител – III младши;
* Да отговарят на другите изисквания за заемане на държавна служба по чл. 7, ал. 1 и ал. 2 от Закона за държавния служител.

**Други специфични за длъжността и за административното звено изисквания:**

* Добро познаване на нормативната уредба, която се ползва в работата на дирекция „Пресцентър“ – Конституция на Република България, Закон за дипломатическата служба, Закон за достъп до обществена информация, Устройствен правилник на МВнР;
* Добро познаване на спецификите на работа с български и чуждестранни медии – препоръчителен професионален опит в сферата на медиите и връзките с обществеността;
* Умения за работа в условия на допълнително натоварване;
* Владеенето на английски език ще се счита за предимство.

**Начин на провеждане на конкурса:**

1. **Първи етап:**

* Практически изпит.

1. **Втори етап:**

* Интервю.

**Необходими документи за участие в конкурса:**

1. Писмено заявление за участие в конкурса, съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;
2. Декларация от кандидата, че е български гражданин и няма друго гражданство освен на държава-членка на Европейския съюз, както и за обстоятелствата, че е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определена длъжност;
3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (обн. ДВ, бр. 69 от 22.08.2000 г., посл. изм., обн. ДВ, бр.28 от 2019г.); ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4. Копия от документи, удостоверяващи владеенето на чужди езици (степента „владеене” се доказва в съответствие с Наредба № 1 от 14.10.2013 г. за кариерното развитие на дипломатическите служители и ротацията на служителите в дипломатическата служба, изд. от Министъра на външните работи (обн. ДВ, бр. 92 от 22.10.2013 г.);
5. Оригинал и копие на удостоверение, издадено вследствие на извършен преглед в специализирано психиатрично заведение, че кандидатът не страда от хронично психическо заболяване (оригиналът на удостоверението ще бъде върнат на кандидата след сверяване на верността на съдържанието с копието на документа); удостоверението следва да бъде издадено не по-късно от 6 (шест) месеца преди датата на подаване на заявлението;
6. Копия от документи, удостоверяващи продължителността на професионалния опит;
7. Декларация или сертификат за притежавани компютърни умения.

Необходимите документи за участие в конкурсасе подават лично или чрез пълномощник в Приемната на Министерството на външните работи, гр. София, ул. „Александър Жендов” № 2, от **15:30 до 16:30 ч.** или по електронен път на адрес: [kariera@mfa.bg](mailto:kariera@mfa.bg), като в този случай заявлението по чл. 17, ал. 2 и декларацията по т. 2 от необходимите документи за участие в конкурса, следва да бъдат подписани от кандидата с електронен подпис.

**Документите се подават в 10-дневен срок от публикуване на Обявлението за конкурса.**

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Мястото за поставяне на обявлението и обявяване на списъците и други съобщения във връзка с конкурса, е **Пропускът за посетители** на Министерството на външните работи, гр. София, ул. „Александър Жендов” № 2 и **интернет страницата** на МВнР**.**